കൊറോണയുടെ ആര് മൂല്യം വീണ്ടും 1.0ന് മുകളില് ന്യൂഡല്ഹി: കൊറോണ വൈറസിന്റെ പുനരുല്പാദന നിരക്കായ ദേശീയ ആര് മൂല്യം 1.0നു മുകളിലാണെന്ന് കേന്ദ്രസര്ക്കാര്. രാജ്യത്ത് ഈ മാസം മൂന്നാം തരംഗം ഉണ്ടായേക്കാമെന്ന ആശങ്കകള്ക്കിടയിലാണ് ആര് മൂല്യം ഉയര്ന്നുനില്ക്കുന്നത്. രാജ്യത്തെ കോവിഡ് സാഹചര്യം വിശദീകരിക്കാനായി വിളിച്ചുചേര്ത്ത യോഗത്തിലാണ് കഴിഞ്ഞമാസം ദേശീയ ആര് മൂല്യം 1.0 കടന്നതായി ആരോഗ്യമന്ത്രാലയം വ്യക്തമാക്കിയത്. ഇതിനുമുമ്ബ് ഈ നിരക്ക് ഇതിനുമുകളിലായത് രണ്ടാം തരംഗത്തിന് മുമ്ബ് മാര്ച്ചില് ആയിരുന്നു, അന്ന് ആര് നിരക്ക് 1.32 വരെയെത്തിയിരുന്നു. സര്ക്കാര് കണക്ക് അനുസരിച്ച് പഞ്ചാബിലും ഹിമാചല് പ്രദേശിലും 1.3 എന്ന ആര് മൂല്യമാണ്. യു.പിയിലും ആന്ധ്രയിലും ആര് മൂല്യം 1.1, 1.0 എന്നിങ്ങനെയാണ്. ഈ മൂന്നുസംസ്ഥാനങ്ങളിലും കോവിഡ് കേസുകള് കൂടിക്കൊണ്ടിരിക്കുകയാണ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഗുജറാത്ത്, മധ്യപ്രദേശ്രണ്ടും 1.1, ഗോവ, നാഗാലാന്ഡ് രണ്ടും 1.0 എന്നീ സംസ്ഥാനങ്ങളിലാണ് ആര്. മൂല്യം കൂടുതലായിട്ടുള്ളത്. പുതിയ പ്രതിദിന കേസുകള് എത്ര കുറവാണെങ്കിലും ആര്. മൂല്യം ഉയര്ന്നുനില്ക്കുന്നത് ആശങ്ക സൃഷ്ടിക്കുന്നതാണെന്നു കേന്ദ്രസര്ക്കാര് പറയുന്നു.